शुजालपुर | सचिव मध्यप्रदेश फुटबॉल एसोसिशन द्वारा शाजापुर जिला फुटबॉल संघ मध्यप्रदेश फुटबॉल संघ की संबद्धता दी गई। जिला फुटबॉल संघ शाजापुर के सचिव चेतन परमार ने बताया संबद्धता मिलने के बाद नगर एवं जिले के सब जूनियर, जूनियर एवं सीनियर वर्ग के खिलाड़ी भारतीय फुटबॉल संघ एवं मध्यप्रदेश फुटबॉल संघ द्वारा आयोजित सभी जिला, संभाग, राज्य एवं राष्ट्रीय स्पर्धाओं में चयन के आधार पर भाग लेने के पात्र रहेंगे। जिला फुटबॉल संघ अंतर्गत वर्तमान में शुजालपुर फुटबॉल क्लब, टीपीएस शुजालपुर, फ्लोटक बॉयज शुजालपुर, महेंद्रा बॉयस शुजालपुर, रॉयल हीरोज शुजालपुर, श्रीजी स्टोन शुजालपुर एवं आजाद फुटबॉल क्लब पोलायकलां पंजीकृत है। शुजालपुर फुटबाॅल क्लब के कोच राजेंद्र नायडू, जिला फुटबॉल संघ के सचिव परमार, टीपीएसए शुजालपुर अध्यक्ष संदीप सणस, सचिव मनीष रामड़िया ने हर्ष जताया।
bho_Deva